| Medaljeoversikt |
| --- |
| Konkurrerte for Ukrainas flagg Ukraina |
| Paralangrenn |
| Para-VM på ski |
| Bronse | 2019 Canadas flagg Prince George |  Sprint, stående |
| Bronse | 2019 Canadas flagg Prince George |  Stafett, åpen klasse |

**Bohdana Konasjuk** (ukrainsk: Богдана Конашук, født 18. mars 1998) er en ukrainsk funksjonshemmet idrettsutøver, som konkurrerer i paraskiskyting og paralangrenn. Hun er klassifisert i klassen LW8.

Idrettskarriere
---------------

### Sesongen 2016/17

Konasjuk deltok i Para-VM på ski 2017, og ble der nummer sju i mellomdistanse skiskyting, og i langrenn ble hun nummer fire på mellomdistanse og nummer åtte på sprinten. I verdenscupen i paraskiskyting 2016/17 ble hun nummer sju, og hun ble også nummer sju i verdenscupen i paralangrenn 2016/17.

### Sesongen 2017/18

Hun deltok i paralympiske vinterleker 2018, hennes første paralympiske vinterleker. I langrenn ble hun de nummer åtte på 15 km og på sprinten, og nummer elleve på 7,5 km klassisk. I skiskyting ble hun nummer fem på 12,5 km, nummer sju på 10 km og nummer ti på 6 km.

I verdenscupen i paraskiskyting 2017/18 ble hun nummer åtte, og hun ble nummer åtte i verdenscupen i paralangrenn 2017/18.

### Sesongen 2018/19

Konasjuk deltok i Para-VM på ski 2019, og fikk der to medaljer. Individuelt fikk hun bronse på sprinten i langrenn, og hun deltok også i langrennsstafetten i åpen klasse der Ukraina fikk bronse. Hun ble nummer seks på mellomdistansen i langrenn. I skiskyting ble hun nummer fire på sprinten, og hun ble nummer fem på mellomdistansen og på langdistansen.

I verdenscupen i paraskiskyting 2018/19 ble hun nummer tre, kun slått av sine to landsvenninner Oleksandra Kononova og Liudmyla Liasjenko. Hun ble nummer seks i verdenscupen i paralangrenn 2018/19

### Sesongen 2019/20

Det var ingen større internasjonale mesterskap i sesongen 2019/20. I verdenscupen i paraskiskyting 2019/20 ble hun nummer sju, og hun ble nummer ni i verdenscupen i paralangrenn 2019/20

### Sesongen 2020/21

Konasjuk deltok ikke i verdenscupene denne sesongen. 

### Sesongen 2021/22

I verdenscupen i paraskiskyting 2021/22 ble hun nummer seks i sin klasse, og i verdenscupen i paralangrenn 2021/22 ble hun nummer 11.

Para-VM i snøsport 2022 ble arrangert på Lillehammer, og i skiskyting der ble hun nummer seks på sprinten og nummer fem på mellomdistanse og langdistanse. I langrenn ble hun nummer fem på langdistanse. Hun deltok også i Paralympiske vinterleker 2022, der hun ble nummer sju på 10 km og nummer ti på 6 km og på 12,5 km. I langrenn ble hun nummer ti på 10 km.

### Sesongen 2022/23

Konasjuk vant verdenscupen i paraskiskyting 2022/23 sammenlagt. I verdenscupen i paralangrenn 2022/23 ble hun nummer fem sammenlagt.

Referanser
----------

1. ↑  Beijing 2022 - *Para Biathlon - Women's Middle Distance Standing*, besøkt 27. desember 2023.
2. ↑  IPC - *WC Points Winter Season 2016/17 - Biathlon*, besøkt 27. desember 2023.
3. ↑  IPC - *WC Points Winter Season 2016/17 - Cross Country*, besøkt 27. desember 2023.
4. 1 2 3  IPC - *Bohdana Konashuk*, besøkt 27. desember 2023.
5. ↑  IPC - *WC Points Winter Season 2017/18 - Biathlon*, besøkt 27. desember 2023.
6. ↑  IPC - *WC Points Winter Season 2017/18 - Cross Country*, besøkt 27. desember 2023.
7. ↑  IPC - *WC Points Winter Season 2018/19 - Biathlon*, besøkt 27. desember 2023.
8. ↑  IPC - *WC Points Winter Season 2018/19 - Cross Country*, besøkt 27. desember 2023.
9. ↑  IPC - *WC Points Winter Season 2019/20 - Biathlon*, besøkt 27. desember 2023.
10. ↑  IPC - *WC Points Winter Season 2019/20 - Cross Country*, besøkt 27. desember 2023.
11. ↑  IPC - *WC Points Winter Season 21/22 - Biathlon*, besøkt 2. januar 2024.
12. ↑  IPC - *WC Points Winter Season 2021/22 - Cross Country*, besøkt 2. januar 2024.
13. ↑  IPC - *WC Points Winter Season 22/23 - Biathlon*, besøkt 2. januar 2024.
14. ↑  IPC - *WC Points Winter Season 22/23 - Cross Country*, besøkt 2. januar 2024.

Eksterne lenker
---------------

* *Artikkelen er ikke koblet til Wikidata*